Oxfordshire
Oxfordshire (skraćeno Oxon) čita se Oksfordšir je engleski historijski, nemetropolitanski i 
ceremonijalni county u sredini Engleske.

Geografija 
Oxfordshire leži u regiji Jugoistočna Engleska, ima površinu od 2606 km², na kojoj živi 653.798 stanovnika. Sa sjeverozapada graniči sa countyem - Warwickshire, a sa sjeveroistoka, sa Countyem Northamptonshire, sa istoka sa Countyem Buckinghamshire, sa juga sa Countyem Berkshire, sa jugozapada sa Countyem Wiltshire  i sa zapada sa Countyem Gloucestershire.

Oxfordshire je administrativno podjeljen na 5 distrikta: Oxford, Cherwell, South Oxfordshire, 
Vale of White Horse i West Oxfordshire. Tradicionalni administrativni centar je Oxford, grad slavnog Univerziteta Oxford.

Oxfordshire se topografski sastoji od dvije visoravni razdojene dolinom širokom oko 16 km. Sjeverna visoravan Oxfordshire Heights, uzdiže se do visine od 210 metara na sjeverozapadu kod Edgehilla, brda od jurskog vapnenca. Brežuljci Berkshire Downs i Chiltern su građena od krečnjaka iz Krede. Dolina od gline proteže od sjeveroistok]]a prema jugozapad]]u. Ona je podijeljena vapnenačkim grebenom na doline Oxford Clay i White Horse.

Oxfordshire se nalazi gotovo u cijelosti unutar sliva rijeke Temze, koja teče sjeveroistočno duž doline Oxford Clay, gdje sa sjevera prima pritoke Windrush, Evenlode i Cherwell.

Historija 
Po Oxfordshiru su pronađeni brojni artefakti iz paleolitika i mezolitika, kao i neolitski alati i grnčarija. Iz tog razdoblja ima i tumulusa  i  megalita. Za rimskih vremena Dorchester i Alchester, bili su najvažnija naselja Oxfordshira, koji je i tad bio gusto naseljen. Za ranog srednjeg vijeka Oxfordshire je bio dio anglosaksonskih kraljevstva 
Wessex i Mercija. Tokom 10 i 11. vijeka uslijedila je invazija Vikinga iz Danske.

U vrijeme kad je pisan Domesday Book za Williama Osvajača, 1086. Oxfordshire je bio prilično dobro naseljen, a glavni centri bila su trgovišta Oxford i Bampton. Srednjovjekovno razdoblje obilježila je gradnja brojnih crkava, kao što je Iffley, južno od Oxforda, jedan od najboljih primjera čistog romaničkog stila u Engleskoj; Adderbury, južno od Banburya i Minster Lovell, koji je građen u čisto gotičkom stilu. Od svjetovnih građevina tu su dvorci Broughton (14. vijek), Stonor Park, Stanton Harcourt (1450), Chastleton i Palača Blenheim (početak 18. vijeka), izgrađen u blizini Woodstocka za Johna Churchilla, 1. vojvodu od Marlborougha, člana jedne od velikih engleskih političkih dinastija. Za Engleskog građanskog rata (1642.-51.). gradove Oxford i Banbury opsjedale su snage parlamenta, jer je Oxford bio sjedište rojalista.

Privreda 
Poljoprivreda je i danas važna grana privrede Oxfordshira, po sjevernom Oxfordshire Heightsu na velikim farmama razvijeno je ovčarstvo i ratarstvo.
Od srednjeg vijeka pa sve donedavno, vuna je bila oslonac privrede. Po dolinama se uglavnom sije trava, za stočarstvo i 
proizvodnju mlijeka. Dolina White Horse i sjeverna padina Downsa (na jugu) poznati su po proizvodnji voća.

Pored Banburya postoji kamenolom, a glina, pijesak i šljunak se iskapaju po različitim dijelovima Oxfordshira. Cowley, predgrađe Oxforda, je glavni ndustrijski centar, u kom se proizvode motorna vozila, Banbury ima metalurgiju a Witney tekstilnu industriju. tvornice papira se nalaze u Wolvercotu, Shiplaku, Sandfordu i Eynshamu.

Izvori

Vanjske veze 

  Oxfordshire County Council  

 
Grofovije u Engleskoj
Jugoistočna Engleska